text: Melboller.
  8 lod (25 O.) smør smeltes; deri bages 10 lod (31 O.) mel. Lidt efter lidt kommes 1 pægel hedt vand derpå, hvori det bages, indtil dejen slipper pande og ske, da sættes det på lidt gløder, bages langsomt i en halv times tid og røres kun af og til. Når det er lidt afkølet, røres det med fire æg, 1 ad gangen, til det er hvidt, da røres salt, sukker og lidt muskatblomme deri. De kunne tåle at koge i 1 kvarters tid, dog ikke alt for stærkt, hvorved de blive ujævne. De kunne blive gode med 6 lod (19 O.) smør, men da kun 8 lod (25 O.) mel. Heraf bliver 22 Boller.